英女王伊利沙伯二世(Queen Elizabeth II)琴日喺苏格兰巴尔莫勒尔堡逝世,享年96岁.
英女王伊利沙伯二世自小就喜爱马匹,三岁时第一次骑上马背,已经深深爱上这项运动.及后当佢于1952年继承其父英王佐治六世嘅皇位时,同时继承其父嘅育马事业.而这件紫红色的皇家彩衣亦喺呢个时候开始成为马坛印记.
英女王伊利沙伯二世曾经喺1954及1957年取得英国平地马季嘅马主冠军.除左叶森打吡以外,旗下赛驹已经为佢赢得其他嘅英国经典大赛.即位初期名驹如英皇锦标冠军Aureole(1954),萨塞克斯锦标冠军Landau(1954),叶森橡树大赛冠军Carrozza(现称英国橡树冠军,1957)及英国二千坚尼冠军Pall Mall(1958)等.当中Pall Mall更于1958及1959年取得乐景杰锦标.
到了七十年代,英女王伊利沙伯二世名下嘅Highclere,是一匹后世赛马影响深远嘅雌马.Highclere服役期间取得英国一千坚尼冠军,以八战三冠三亚退役,转任配种母马.十一匹子嗣有Milford及Height of Fashion胜出威尔士亲王锦标.而Highclere两匹雌马子嗣Burghclere及Height of Fashion退役后亦转为配种母马.
Burghclere其中一匹子嗣为雌马Wind In Her Hair,这匹雌马再诞下日本马王"大震撼"(Deep Impact),这匹三冠马王于日本掀起旋风,于当地赛马极具影响力.而Height of Fashion嘅子嗣则是横扫1989年马坛嘅Nashwan及多项一级赛盟主"礼义才俊"(Nayef)嘅妈妈.而另一匹于七十年代表现出色嘅赛驹就系Dunfermline,该驹于1977年叶森橡树大赛及圣烈治锦标取得头马,为英女王赢得除打吡以外,所有英国经典大赛.
到左近代,英女王曾于2011年曾有"嘉登行宫"挑战叶森打吡(现称英国打吡大赛),揾到当时得令嘅莫雅助拳,赛前更是大热门.可惜终点前不敌"人人为我"(Pour Moi),与打吡大赛擦身而过."嘉登行宫"亦曾于2012年来港出战香港杯,跑入第六名.
英女王除左系英国嘅大马主,佢对世界马坛亦极具影响力,有唔少赛马地区都会以佢命名赛事.由于公务关系,佢在位期间不时到唔同地方外访,佢亦会入当地马场睇马及颁奖.当中美国,澳洲,日本及香港等赛马地区都有以女王伊利沙伯二世命名嘅赛事.英女王嘅离世,马坛唔单止失去一位大马主,同时失去一位赛马大使.
多谢英女王一直支持赛马发展,愿女王安息!